OzLabs/hebrew-wiki-articles huggingface dataset:
חן צור

חן צור הוא שחקן כדורעף ישראלי, שלוש פעמים חבר נבחרת הכדורעף של ישראל במשחקים הפאראלימפיים.

צור הוא קטוע יד. עם נבחרת ישראל בכדורעף נכים השתתף ב, המשחקים הפאראלימפיים אטלנטה (1996) והמשחקים הפאראלימפיים סידני (2000).

שחקן כדורעף במסגרת הפועל מטה אשר.

צור הוא חבר קיבוץ חניתה ומורה להיסטוריה וגאוגרפיה. היה נציג הקיבוץ במועצה אזורית מטה אשר.

פעיל בארגון המורים ומזכיר סניף גליל מערבי של הארגון.

==קישורים חיצוניים==
* [https://www.paralympic.org/chen-tzur פירוט השתתפותו בתחרויות המשחקים הפאראלימפיים] באתר הרשמי של IPC 
* [https://www.paralympic.org/chen-zhur המשך פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאים פאראלימפיים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחקני כדורעף במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:שחקני כדורעף במשחקים הפאראלימפיים אטלנטה (1996)
קטגוריה:ספורטאים ישראלים במשחקים הפאראלימפיים סידני (2000)
קטגוריה:שחקני כדורעף במשחקים הפאראלימפיים סידני (2000)
קטגוריה:שחקני כדורעף פאראלימפיים ישראלים
קטגוריה:שחקני כדורעף נכים ישראלים
קטגוריה:חניתה: אישים
קטגוריה:חברי מועצה ברשויות מקומיות בישראל
קטגוריה:ישראלים שנולדו במאה ה-20
מרכז המחקר הרפואי הלאומי לקרדיולוגיה

מרכז המחקר הרפואי הלאומי לקרדיולוגיה (ברוסית: Национальный медицинский исследовательский центр кардиологии имени академика Е. И. Чазова) הוא אחד המוסדות הרפואיים המתמחים המתקדמים והוותיקים ביותר ברוסיה, שפעילותו מכוונת לאבחון, טיפול ומניעה של מחלות לב וכלי דם.

משנת 2022 המוסד קרוי על שמו של יבגני צ'אזוב , שר הבריאות של ברית המועצות, ואחד המייסדים של האגודה הבין-לאומית של רופאים למניעת מלחמה גרעינית, שהוענק לה פרס נובל לשלום ב-1985.

== תחומי מחקר מדעי ==
המרכז עורך מחקרים מדעיים רבים כמעט בכל התחומים העיקריים של הקרדיולוגיה: טרשת עורקים, מחלת לב כלילית, פקקת, אוטם שריר הלב חריף, יתר לחץ דם עורקי, הפרעות קצב לב, נגעים ראשוניים בשריר הלב, אי ספיקת מחזור הדם. כמו כן, מתפתח כיוון מתקדם ברפואה, המבוסס על שימוש בטכנולוגיות היברידיות[8] בקרדיולוגיה. במיוחד מבצעים אנגיופלסטיקה - ניתוחים בעורקי הריאה. צוות המכון עוסק באבחון וטיפול במחלות שכיחות של מערכת הלב וכלי הדם, לרבות טיפול כירורגי<ref></ref>.

== קישורים חיצוניים ==
* 

==הערות שוליים==

קטגוריה:מוסקבה: בתי חולים
קטגוריה:קרדיולוגיה
מוריס פלה

מוריס סזאר ז'וזף פלה (; 18 באפריל 1863 – 16 במרץ 1924) היה גנרל צרפתי שפיקד על כוחות במהלך מלחמת העולם הראשונה. לאחר המלחמה סייע בהקמתו של צבא צ'כוסלובקיה ושימש כרמטכ"ל הראשון שלו.

==ביוגרפיה==
פלה נולד בדואה ב-18 באפריל 1863. אביו, שארל פלה, היה גנרל בצבא צרפת. ב-1882 הוא התגייס לצבא צרפת והחל ללמוד באקול פוליטקניק. בשנים הבאות הוא למד בבית הספר לארטילריה ולאחר מכן בבית הספר לפרשים. בספטמבר 1885 הוא מונה למפקד מחלקה ברגימנט התותחנים ה-12. בדצמבר 1888 הוא מונה למדריך בבית הספר לארטילריה. בנובמבר 1891 הוא הועבר לרגימנט הארטילריה ה-11. באפריל 1892 הוא מונה לסגן מפקד רגימנט התותחנים ה-16. ב-1900 הוא נשלח למדגסקר ומונה לראש מטהו של הקולונל ז'וזף ז'ופר. ב-1903 הוא חזר לצרפת. בין 1909–1912 הוא שימש כנספח הצבאי בברלין. ב-1913 הוא נשלח למרוקו.

עם פרוץ מלחמת העולם הראשונה, נשלח פלה לחזית כמפקד הבריגדה המרוקאית ה-2. עם זאת, ז'ופר, שהעריך אותו מאוד, הוציא אותו מהחזית והציב אותו במטה הכללי. בדצמבר 1916 הוא מונה למפקד הדיוויזיה ה-153 והשתתף עמה בקרב השני על האן. ב-2 במאי 1917 הוא הועלה לדרגת ז'נרל דה דיוויזיה ומונה למפקד הקורפוס ה-5. הוא פיקד על הקורפוס במהלך מתקפת האביב ומתקפת מאה הימים.

לאחר המלחמה, פלה נשלח לצ'כוסלובקיה במטרה לסייע בהקמת הצבא הצ'כוסלובקי. ב-17 בדצמבר 1919 הוא הפך לרמטכ"ל הראשון של הצבא הצ'כוסלובקי, והוביל אותו במהלך מלחמה קצרה נגד הונגריה. ב-31 בדצמבר 1920 הוא פרש מהתפקיד לטובת גנרל צרפתי אחר - אז'ן מיטלהאוזר. פלה מונה לשגריר צרפת בקונסטנטינופול, וחתם מטעם צרפת על שביתת הנשק של מודניה. כמו כן, הוא הוביל את המשלחת הצרפתית לוועידת לוזאן שהגדירה את גבולות טורקיה המודרנית.

הוא נפטר בטולון ב-16 במרץ 1924.

==קישורים חיצוניים==

* [https://www.army.cz/en/ministry-of-defence/newsroom/news/french-general-pelle--born-150-years-ago--founded-general-staff-in-prague-82349/ מוריס פלה] באתר משרד ההגנה הצ'כי
* 

קטגוריה:אנשי צבא צרפתים במלחמת העולם הראשונה
קטגוריה:מפקדי גייסות בצבא צרפת במלחמת העולם הראשונה
קטגוריה:גנרלים צ'כוסלובקים
קטגוריה:מקבלי אות לגיון הכבוד
קטגוריה:מעוטרי צלב המלחמה
קטגוריה:מסדר האמבט: אבירים וגבירות מפקדים
קטגוריה:צרפתים שנולדו ב-1863
קטגוריה:צרפתים שנפטרו ב-1924
הספרייה האוניברסיטאית המרכזית בבוקרשט

הספרייה האוניברסיטאית המרכזית בבוקרשט (ברומנית: Biblioteca Centrală Universitară din București) היא ספרייה אקדמית
שנוסדה ב-1891 ונכנסה לשימוש בסיום בנייתה ב-1895, ושוכנת בארמון המוסד האוניברסיטאי קרול הראשון, ברחוב בוטאנו 1, בבוקרשט ופונה לכיכר המהפכה.

המבנה הוקם על קרקע שנרכשה על ידי קרול הראשון, מלך רומניה ותוכנן על ידי האדריכל הצרפתי . ב-1893 הסתיימה הבנייה ובשנתיים הבאות הוכשרה הספרייה. חנוכת הבית נעשתה ב-14 במרץ 1895, בנוכחות המלך. בניהולו של אותו אדריכל הורחב המבנה ב-1911 ונפתח מחדש ב-9 במאי 1914.

במהלך המהפכה הרומנית הוצת מבנה הספרייה ותוכנה נשרף תוך השמדת כחצי מיליון ספרים, מפות נדירות וכ-3,700 כתבי יד ביניהם כתבי יד של גדול הספרות והשירה הרומנית. החל מ-1990 התחילו בבנייה מחדש ובמודרניזציה של הספרייה. בעקבות פרסום קריאות נתרמו יותר ממאה אלף ספרים ברומניה ו-800,000 ספרים מחוץ לרומניה. הפתיחה המחודשת נערכה ב-25 ביוני 2007.

== קישורים חיצוניים ==
* 

* [https://www.bcub.ro/istoric/ Fundaţia Universitară „Carol I”] 

==הערות שוליים==

קטגוריה:בוקרשט: מבנים
קטגוריה:רומניה: ספריות
קטגוריה:המהפכה הרומנית
עלילת הדם במסנה

ברברה גריפית'ס
עלילת הדם במסנה הייתה עלילת דם נגד יהודי מסנה בניו יורק שבמסגרתה הואשמו בחטיפה וברצח פולחני של ילדה נוצרית.<ref name="Feldberg"></ref>

== רקע ==
עד שנות השמונים של המאה ה-19 ארצות הברית הייתה ברובה מדינה פרוטסטנטית. מאז, זרם של מהגרים קתולים ויהודים שטף את המדינה. שינוי דמוגרפי זה גרם למתחים רבים בין האוכלוסיות, ויצר חיכוכים. במסנה, היו חברים רבים בקו קלוקס קלאן, שהופנה בעיירה בעיקר נגד יהודים וקתולים, מפני שלא הייתה בה אוכלוסייה אפרו-אמריקאית. באותה תקופה, הנרי פורד הפיץ עיתון אנטישמי שתפוצתו הייתה גדולה יותר משל הניו יורק טיימס.

ב-1928, השנה בה התרחשה עלילת הדם, היו בחירות לנשיאות בין המועמד הרפובליקני הרברט הובר שהיה פרוטסטנטי, מהמערב התיכון, וייצג בפני תומכיו את ההבנה המסורתית של מי הם האמריקאים, פרוטסטנטים לבנים מאנגליה ומצפון אירופה, לבין המועמד הדמוקרטי אל סמית', שמשפחתו הייתה בחלקה אירית וחלקה איטלקית, שייצג את המהגרים העירוניים. בחירות אלו הגבירו את האנטישמיות, גם מפני שיועציו הקרובים של סמית' היו יהודים.

מסנה הייתה עיר תעשייתית, שמשכה מהגרי עבודה מאירופה, שם עלילות דם היו מקובלות.

==עלילת הדם==
ב-22 בספטמבר 1928, יומיים לפני יום כיפור, יצאה ברברה גריפית'ס בת הארבע לטייל ולא חזרה לביתה. לאחר חיפוש ממושך של תושבי העיר והמשטרה, החלה להסתובב שמועה לפיה הילדה נחטפה ונהרגה על ידי יהודי העיירה בשל טקס דתי הקשור לחג הממשמש ובא.<ref></ref>

למחרת חקרה המשטרה את היהודי מוריס גולדברג. גולדברג הותיר רושם לפיו אולי יש אמת בשמועות שיהודים עסקו ברצח פולחני.<ref name="Levine"></ref>

הרב בערל ברנגלס
בשלב זה חקרה המשטרה את הרב בערל ברנגלס, מנהיג בית הכנסת עדת ישראל בעיירה. כשנשאל על ההאשמות, אמר ברנגלס למשטרה ולראש העיר, שנכח במקום, כי הם צריכים להתבייש בשאלות כאלה. הוא הביע זעם על כך שאנשים האמינו בשקרים כאלה בארצות הברית במאה ה-20. גם בנו של נשיא קהילת עדת ישראל יעקב שולקין, בן ה-21, שסבל ממוגבלות שכלית, נחקר במשטרה.

ברברה גריפית'ס נמצאה ביער מאוחר יותר באותו אחר הצהריים, במרחק של כקילומטר מביתה. היא סיפרה לרשויות שהיא הלכה לאיבוד במהלך ההליכה וישנה ביער.<ref name="Landman"></ref> אף על פי כן, חלק מאזרחי מסנה המשיכו להאמין שגריפיתס נחטפה על ידי היהודים. הם ייחסו את חזרתה לגילוי האשמים היהודים. ייתכן שראש העיר הוביל חרם על עסקים בבעלות יהודים.<ref name="Feldberg" /><ref></ref>

עלילת הדם של מסנה משכה תשומת לב לאומית.<ref></ref> באמצעות מאמציו של הרב ברנגלס, הוועד היהודי-האמריקאי והקונגרס היהודי האמריקני גינו את מנהיגי העיירה, מה שגרם להתנצלות מצד ראש העיר והמשטרה בפני הרב, כלפי יהודי העיירה וכל יהודי ארצות הברית. הניו יורק טיימס ניצל את האירוע כדי להתנגח ברפובליקנים במסגרת הבחירות, וטען כי הם אנטישמים.

שקר הדם, רומן על התקרית מאת שירלי רווה ורניק, פורסם ב-2011 בהוצאת Cinco Puntos Press .<ref name="GrantIncident"></ref><ref name="ZeveloffRoilsTown"></ref>

== לקריאה נוספת ==
* אדוארד ברנסון, The Accusation: Blood Libel in an American Town, 10 בספטמבר 2019

== הערות שוליים ==

קטגוריה:יום הכיפורים
קטגוריה:פיגועים נגד יהודים בארצות הברית
קטגוריה:מדינת ניו יורק: היסטוריה
קטגוריה:עלילות דם
קטגוריה:ארצות הברית: אנטישמיות
קטגוריה:1928 בארצות הברית
ריסטרטו

ריסטרטו
ריסטרטו כפול עם החצי הראשון של השוט בכוס בתחתית התמונה, והחצי השני בכוס בצד ימין
ריסטרטו הוא שוט קצר (20 מיליליטר) של קפה אספרסו מרוכז מאוד. הוא עשוי מאותה כמות של קפה טחון, אך מופק בטחינה דקה יותר ובשימוש בחצי מכמות המים. שוט קצר רגיל עשוי להיראות כמו ריסטרטו, אולם בפועל, יהיה שוט חלש ומדולל יותר. <ref></ref> ההפך של ריסטרטו (שפירושו באיטלקית, "מקוצר, צר") הוא לוּנגו ("ארוך"), העשוי כמות מים כפולה. הצרפתים קוראים לריסטרטו קפה סֶרֶה (serré).<ref></ref>

קפה מכיל למעלה מאלף תרכובות ארומטיות. <ref></ref> ההרכב הכימי והטעם של ריסטרטו שונים מאלה של מיצוי באורך מלא (אספרסו רק) משלוש סיבות:

# מרוכז יותר: החלק הראשון של כל מיצוי הוא המרוכז ביותר, גוונו בדרך כלל חום כהה מאוד (לפחות כשל שוקולד מריר), בעוד שקצה השוט בהיר הרבה יותר בצבע חום זהוב (ראו תמונה, למעלה מימין). זהו גורם חשוב בעת שתיית מנות אספרסו נקיות.
# איזון שונה: תרכובות כימיות שונות בקפה טחון מתמוססות למים חמים בקצבים שונים. ריסטרטו מכיל שיעור יחסי גדול יותר של תרכובות מיצוי מהיר יותר, באופן יחסי פחות מהתרכובות האופייניות למיצוי יתר, ולכן, האיזון שונה.
# פחות תרכובות במיצוי מלא: רבות תרכובות הקפה השונות אינן עוברות מיצוי מלא, וביניהן קפאין, מופקות לתוך ריסטרטו, זאת לעומת קפה ארוך. זהו גורם חשוב בעת ערבוב הקפה עם מים או עם חלב.

ריסטרטו נקי שותים לרוב מספלי קפה קטנים, ולא מדללים לתוך כוס גדולה יותר המכילה חלב או מים. ניתן לתאר אותו כנועז יותר, מלא יותר, בעל יותר גוף ופחות מרירות. מאפיינים אלו מיוחסים בדרך כלל לאספרסו באופן כללי אך הם בולטים יותר בריסטרטו. כאשר מעורבב לתוך כוס מים (למשל אמריקנו או שחור ארוך) או חלב (למשל לאטה או קפוצ'ינו), ריסטרטו פחות מריר ומפגין אופי "אספרסו" עז יותר. <ref></ref>

==קישורים חיצוניים==

== הערות שוליים ==

קטגוריה:קפה
פיגוע הסנפלינג

פיגוע הסנפלינג היה פיגוע שבוצע ב-16 בספטמבר 2014, בו מחבל פועל בניין ערבי חתך בסכין את חבל הסנפלינג של פועל הבניין היהודי נתנאל עראמי באתר בנייה בפתח תקווה.

==הפיגוע==
ב-16 בספטמבר 2014 בבוקר יצא נתנאל עראמי, פועל בניין יהודי אב ל-2 מביתו שבמושב אחיעזר ליד לוד לעבודתו באתר בנייה בפתח תקווה.
בסוף יום העבודה מעט לפני שהיה אמור לחזור הביתה, ירד בסנפלינג מהקומות העליונות של הבניין, וחבלו נחתך על ידי פועל בניין ערבי שעבד באותו אתר הבנייה. עראמי נפל אל הקרקע ומת.

על הפיגוע הוטל צו איסור פרסום לחודשיים וחצי, עד 26 בנובמבר 2014, בו הותר לפרסום כי הרצח היה פיגוע לאומני.

==לאחר הפיגוע== 
מספר שבועות לאחר הפיגוע נתפסו 3 עובדים ערבים-ישראלים בחשד לביצוע הפיגוע, אך הם שוחררו לאחר זמן קצר.

נכון ל-2019 כחמש שנים לאחר הפיגוע, הפרט היחיד שידוע על המחבלים הם שהם ערבים-ישראלים בשל העובדה שכל עובדי המתחם היו בעלי אזרחות ישראלית, אך לא ידוע מי ביצע את הפיגוע והוא אחד מהפיגועים היחידים בתולדות מדינת ישראל שלא פוענח עד הסוף ועדיין לא ידוע מי ביצע את הפיגוע.

==ראו גם==
* המהומות בקרב הפלסטינים וערביי ישראל (2014)
* פיגועי טרור נגד ישראלים בישראל ובשטחים ב-2014
* רצח הנערים מתקוע

==קישורים חיצוניים==
* 
* 

סנפלינג
סנפלינג
סנפלינג
סנפלינג
מוח בולצמן

לודוויג בולצמן, הוגה הרעיון
מוח בולצמן הוא ניסוי מחשבתי שהועלה על ידי הפיזיקאי האוסטרי לודוויג בולצמן. לדברי בולצמן, קיים סיכוי רב יותר שבו ייווצר באמצע ריק, מוח הכולל את כל זכרונותיו של אדם מסוים וגם את נקודת המבט שלו, מאשר שייווצר באמצע ריק יקום שלם כך שזכרונותיו של אותו אדם וכן נקודת מבטו על העולם יוכלו להתקיים. משך הזמן עד להופעתו של מוח בולצמן בתנאי ריק מוערך ב<math>10^{10^{50}}</math> יחידות זמן.

בסרט שומרי הגלקסיה: חלק 2 כוכב הלכת הנבון, אגו, התחיל את קיומו כ"מוח בולצמן".

==הערות שוליים==

קטגוריה:ניסויים מחשבתיים
קטגוריה:פילוסופיה של המדע
פירמידת הזמן

פירמידת הזמן (בגרמנית: Zeitpyramide) היא פירמידה אמנותית שנבנית בעיר ומדין במזרח מדינת בוואריה שבגרמניה העשוי מלבני בטון, המתווספים אליה אחת לעשר שנים. בניית הפירמידה החלה ב-1993 ועתידה להסתיים ב-3183, שעה שכל 120 הלבנים תונחנה במקומן. ב-2023 הונחה הלבנה הרביעית בפירמידה. העיר ומדין נוסדה ב-793, וב-1993 היא ציינה 1,200 שנה לקיומה. לדברי מנפרד לבר, האמן המקומי שהעלה את הרעיון באשר לבניית הפירמידה, מטרתה היא להמחיש אורך של תקופה בת 1,200 שנה, מ-1993 עד 3183. כשתסתיים בניית הפירמידה, היא תהיה מורכבת מארבע שכבות של לבנים. בשכבה הראשונה תוצבנה 64 לבנים (8 על 8), בשכבה השנייה – 36 לבנים (6 על 6), בשלישית – 16 לבנים (4 על 4) וברביעית – 4 לבנים (2 על 2). בנייתן של השכבות תסתיימנה ב-2623, ב-2983, ב-3143 וב-3183, בהתאמה.

==תהליך הבנייה==
{| class="wikitable sortable"
|+
!מספר הבלוק
!תאריך הצבה
!הערות
!תמונה
|-
|1
|23 באוקטובר 1993
|הבלוק הראשון, והיחיד שהוצב במאה ה-20.
| 
|-
|2
|6 בספטמבר 2003
|הבלוק הראשון שהוצב במאה ה-21.
| 
|-
|3
|29 ביוני 2013
|הבלוק האחרון שהוצב טרם מותו של האמן, מנפרד לבר.
-
|4
|9 בספטמבר 2023
|הבלוק האחרון שהוצב, הראשון שהוצב אחרי מותו של לבר, וכן הראשון שהצבתו שודרה בשידור חי.
-
|5
|2033 (משוער)
|הבלוק הבא שיוצב.
|
|-
| colspan="4" |
|-
|64
|2623 (משוער)
|הבלוק האחרון שיוצב בשכבה הראשונה.
|
|-
| colspan="4" |
|-
|100
|2983 (משוער)
|הבלוק האחרון שיוצב בשכבה השנייה.
|
|-
| colspan="4" |
|-
|116
|3143 (משוער)
|הבלוק האחרון שיוצב בשכבה השלישית.
|
|-
| colspan="4" |
|-
|120
|3183 (משוער)
|הבלוק האחרון שיוצב בפירמידה כולה.
}

==ראו גם==
* ניסוי טיפת הזפת

==קישורים חיצוניים==

==הערות שוליים==

קטגוריה:ברוטליזם
קטגוריה:גרמניה: אדריכלות
קטגוריה:גרמניה: מבנים
קטגוריה:פירמידות
חנה אופק-גנדלר

חנה אופק-גנדלר (נולדה ב-1969) היא שופטת בבית הדין הארצי לעבודה.

נולדה בישראל. בשנת 1987 סיימה את לימודיה התיכוניים בתיכון בליך ברמת גן. בשנים 1988-1990 שירתה בצה"ל. בשנת 1994 סיימה תואר ראשון במשפטים, בשנת 2000 תואר שני ובשנת 2005 לימודי דוקטורט במשפטים, כולם באוניברסיטה העברית בירושלים. בשנים 1994-1995 התמחתה בבית המשפט העליון ובשנת 1995 הוסמכה כעורכת דין. בין 1995 ל-1998 עבדה כעוזרת משפטית בבית המשפט העליון, ולאחר מכן בשנים 1998–2016 עבדה כפרקליטה במחלקת בג"צים בפרקליטות המדינה. בדצמבר 2016 מונתה לשופטת בבית הדין הארצי לעבודה.

ביולי 2017 פרסמה מאמר בכתב העת 'עיוני משפט' של אוניברסיטת תל אביב, ובו טבעה את המושג 'ענוחה', הלחם בסיסים של עבודה ומנוחה ועסקה בהשפעות העידן הדיגיטלי על טשטוש הגבולות בין עבודה למנוחה - תופעה הפוגעת ברציונל החברתי שמאחורי חוק שעות עבודה ומנוחה, תוך הצגת שיקולי המדיניות שיש להתייחס אליהם בהסדרה משפטית של הסוגיה.

ב-אוגוסט 2020 כתבה את פסק הדין אשר קבע כי החלטתו של נציב שירות המדינה שלא לאפשר לרופא שהורשע בהחזקת חומר פדופילי להתמנות לרופא הפיקוח על שירותי בריאות הילד בלשכת הבריאות במחוז הצפון, היא סבירה. לפסק הדין שכתבה הצטרפה גם נשיאת בית הדין השופטת ורדה וירט לבנה והשופטת לאה גליקסמן.

ביולי 2023 פסקה אופק-גנדלר וקיבלה את ערעור עיריית פתח תקווה כנגד פסק דין של בית הדין האזורי לעבודה בתל אביב אשר קבע שתשלם 492 אלף שקלים לרב ששימש כרב שכונת הדר גנים. השופטת ביטלה את פסק הדין, וקבעה כי הרב לא היה רב שכונה שכן מינויו לא עלה בקנה אחד עם ההנחיות בנושא, והמשרד לא נתן אישור תקציבי להעסקתו.

==קישורים חיצוניים==
* [https://judgescv.court.gov.il/7f8784ba-645e-e811-8105-0050568a6817חנה-אופק-גנדלר חנה אופק-גנדלר] באתר הרשות השופטת.
* חני אופק-גנדלר, [https://lawjournal.huji.ac.il/sites/default/files/2019-04/ofek-gendler-%20tom%20lev.pdf זכויות יסוד, חקיקת מגן ותום לג - הרהורים חוקתיים על משפט העבודה], משפטים - כתב העת של הפקולטה למשפטים באוניברסיטה העברית, 12 בינואר 2019.
* [https://www.youtube.com/watch?v=nYvNcMdgFGI ד"ר חני אופק גנדלר I שופטת בית הדין הארצי לעבודה I ערב השקת הספר משפט מינהלי דיוני], 29 ביוני 2017, ביוטיוב

==הערות שוליים==

קטגוריה:שופטי בית הדין הארצי לעבודה
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:עובדות פרקליטות המדינה
קטגוריה:עובדי פרקליטות המדינה
קטגוריה:בוגרות תיכון בליך
קטגוריה:בוגרי תיכון בליך
קטגוריה:ישראליות שנולדו ב-1969
קטגוריה:ישראלים שנולדו ב-1969
ישמיענו סלחתי

ישמיענו סלחתי הוא פיוט מסוג סליחה (מהתת-סוג "פזמון") לימים נוראים, מאת הפייטן רבי שלמה ב"ר שמואל.

הפיוט נאמר לפי מנהג ליטא בסליחות ליום חמישי בחודש אלול, לפי מנהג פולין בסליחות ליום רביעי של עשרת ימי תשובה, ולפי מנהג בהמן בסליחות ליום שלישי של עשרת ימי תשובה. בנוסף, נאמר הבית הראשון של הפיוט גם בתפילת נעילה, למנהג אשכנז המזרחי, בעיצומו של יום הכיפורים. הפיוט אינו נאמר כלל במנהגי הסליחות של מערב אירופה.

== על הפיוט ==
הפיוט מונה שבעה בתים. מלבד הבית המקדים, בכל בית חמש שורות שהשלוש הראשונות שבהן חרוזות בחריזה פנימית, ואילו השורה האחרונה בכל בית היא תמיד (מן הפסוק "שְׁמַע ה' וְחָנֵּנִי, ה' הֱיֵה עֹזֵר לִי" שהומר ללשון רבים) והיא חרוזה בשורה הקודמת לה באותו הבית.

תוכן הפיוט הוא בקשה מהקב"ה שימחל לנו מחילה שלימה ויושיענו מתוך הבנה לצרותנו ודלותנו, ויראה כי אנו פונים אליו כעת ומתחרטים על חטאינו. הפיוט מסתמך גם על הזכרת י"ג מידות של רחמים, שאינן שבות ריקם.

הפייטן משתמש בטכניקת הישנות צלילים: , , , , ועוד. עובדה זו גם מקשה על הבנת הפיוט, הכתוב במשלב לשוני גבוה יחסית ובשפה מדוקדקת ודייקנית. לשונו של הפיוט מקראית, בשילוב מילים וביטויים מלשון חז"ל (כמו , , ).

מלשונו של הפיוט נראה שבמקורו יועד הפיוט להיאמר כבקשה לשליח ציבור (כנאמר בו: ).

== מחבר הפיוט ==
מחבר הפיוט, רבי שלמה ב"ר שמואל ב"ר אליה, הוא בן המאה ה-12 או המאה ה-13.

לדעת יום-טוב ליפמן צונץ המחבר זהה עם שלמה ב"ר שמואל, מחבר הרשות "אלהא מקמה" לתרגום ההפטרה.

== אמצעים אמנותיים ==
* אקרוסטיכון - האותיות שבתחילת כל שורה (למעט הבית המקדים) מרכיבות את שמו של המחבר: שלמה ברבי שמואל ברבי אליה חזק. ישנן לפיוט נוסחאות שונות בהן נשתבשה החתימה, ופעמים שלא הובנה כהלכה על-ידי חוקרי הפיוט.
* חריזה פנימית בכל בית (של שלוש שורותיו הראשונות, למעט הבית המקדים בו מדובר רק בשתי שורות) וחריזה חיצונית במסגרתה נחרזים כל שתי שורות אחרונות שבכל בית בסיומת הקבועה .
* הצגת הנושא המרכזי של הפיוט כבר בבית הראשון: משאלתו של הדובר לסליחה ומחילה לעם ישראל מאת הקדוש ברוך הוא.
* הפיוט עשיר בהרמזים מקראיים, ואף בהרמזים תלמודיים שונים.

== הערות שוליים ==

קטגוריה:סליחות
קטגוריה:יצירות עם אקרוסטיכון
סול מינור

סול מינור הוא סולם מינורי שהטוניקה שלו היא סול, והוא מורכב מהצלילים סול, לה, סי במול, דו, רה, מי במול ופה. ביצירות הכתובות בסול מינור, מופיעים שני במולים ליד המפתח. הסולם המקביל שלו הוא סי במול מ'זור והסולם היחסי שלו הוא סול מז'ור.<ref></ref>

סולם המינור הטבעי הוא:

: <score sound="1"> {
\override Score.TimeSignature #'stencil = ##f
\relative c {
 \clef treble \key g \minor \time 7/4
 g4^\markup "G natural minor scale" a bes c d es f g f es d c bes a g
 \clef bass \key g \minor
} }
</score>

בסולם סול מינור הרמוני התו פה הופך לפה דיאז. סולם סול מינור הרמוני:

: <score sound="1"> {
\override Score.TimeSignature #'stencil = ##f
\relative c {
 \clef treble \key g \minor \time 7/4
 g4^\markup "G harmonic minor scale" a bes c d es fis g fis es d c bes a g
} }
</score>

בסולם סול מינור מלודי מופיע מי בקר במקום מי במול, ופה דיאז במקום פה בכיוון העולה. סולם סול מינור מלודי:

: <score sound="1"> {
\override Score.TimeSignature #'stencil = ##f
\relative c {
 \clef treble \key g \minor \time 7/4
 g4^\markup "G melodic minor scale (ascending and descending)" a bes c d e fis g f! es! d c bes a g
} }
</score>

== השימוש של מוצרט בסול מינור ==
סול מינור נחשב לסולם שבאמצעותו נהג להביע וולפגנג אמדאוס מוצרט עצב וטרגדיה.<ref></ref> רבות מהיצירות שכתב בסולם מינורי כתובות בסול מינור, כמו רביעיית הפסנתר מס' 1 וחמישיית המיתרים מס' 4. על אף שמוצרט כתב חלקים מהסימפוניות שלו בסולמות מינור שונים, סול מינור הוא סולם המינור היחיד שבו השתמש כסולם המרכזי בסימפוניות הממוספרות שלו (סימפוניה מס' 25 וסימפוניה מס' 40 המפורסמת). בתקופה הקלאסית, בתזמורות שניגנו סימפוניות בסול מינור ישבו כמעט תמיד ארבע קרנות, שתיים בסול ושתיים בסי במול.<ref></ref> קונבנציה נוספת של סימפוניות הכתובות בסול מינור היא הבחירה במי במול מז'ור, הסובדומיננטה של הסולם המקביל סי במול מז'ור, בעבור הפרק האיטי של הסימפוניה. ניתן לראות זאת הן במס' 25 של מוצרט והן במס' 40 של מוצרט וכן בסימפוניות של מלחינים אחרים כמו מס' 39 של יוזף היידן והסימפוניה בסול מינור של יוהאן בפטיסט וואנהל שנכתבה לפני 1771.<ref></ref>

== יצירות בולטות שנכתבו בסול מינור ==
* וולפגנג אמדאוס מוצרט
** סימפוניה מס' 25
** סימפוניה מס' 40
* לודוויג ואן בטהובן
** סונטה מס' 19
* יוהאן סבסטיאן באך
** סונטה מס' 1, BWV 1001
** סוויטה אנגלית מס' 3, BWV 808
* אנטוניו ויוואלדי
** קונצ'רטו מספר 2 בסול מינור, אופוס 8, RV 315, קיץ ("L'estate") (מתוך ארבע העונות)
* פליקס מנדלסון
** קונצ'רטו לפסנתר מס' 1
* פרדריק שופן
** בלדה מס' 1
** נוקטורן אופוס 37 מס' 1
* יוהנס ברהמס
** ריקוד הונגרי מס' 5
* גוסטב הולסט
** מאדים (כוכבי הלכת)
* סרגיי רחמנינוב
** קונצ'רטו מס' 4

== קישורים חיצוניים ==

== הערות שוליים ==

קטגוריה:סולמות במוזיקה
ולדימיר קאידוש

ולדימיר קאידוש (בצ'כית: Vladimír Kajdoš; 21 בפברואר 1893 – 8 ביולי 1970) היה בריגדיר גנרל בצבא צ'כוסלובקיה, אשר שימש כראש המטה הכללי של צ'כוסלובקיה במהלך משבר הסודטים. כמו כן, הוא שימש למשך תקופה קצרה כשר הרכבות וכן כשר הדואר והטלגרף של ממשלת צ'כוסלובקיה.

==ביוגרפיה==
קאידוש נולד ב-21 בפברואר 1893, בעיר נמצ'יצה שבמחוז משנה קרומייריז'. ב-1912 הוא החל ללמוד פילולוגיה קלאסית באוניברסיטת קארל בפראג. עם פרוץ מלחמת העולם הראשונה הוא גויס לצבא האוסטרו-הונגרי, והחל ללמוד בבית הספר לקצינים בברנו. בספטמבר 1915 הוא נשלח לחזית המזרחית כמפקד כיתה. כעבור שבועיים בלבד של לחימה, הוא נפל בשבי הרוסי. ביולי 1916 הוא התגייס מרצונו לצבא האימפריה הרוסית, ופיקד על כיתה בחזית המקדונית. בינואר 1917 הוא התגייס ללגיונות הצ'כוסלובקיים. הוא שימש בתחילה כמפקד כיתה, ולאחר מכן נשלח לגייס מתנדבים צ'כוסלובקים נוספים מתוך מחנות השבויים. באוקטובר 1918 הוא מונה למפקד פלוגה.

קאידוש השתתף בקרבות של הלגיונרים כנגד הצבא האדום, וביוני 1920 חזר לצ'כוסלובקיה, שהכריזה בינתיים על עצמאות. צבא צ'כוסלובקי הוקם, וקאידוש התגייס אליו ועבר קורס קצינים בפראג. בספטמבר 1923 הוא החל לשרת במטה הכללי. ב-1924 הוא מונה לראש מטה הדיוויזיה ה-9. ביוני 1930 הוא מונה למפקד גדוד. במקביל, הוא מילא תפקידי מטה בכירים בחיל החימוש. 

ב-23 בספטמבר 1938, לנוכח האיום המתגבר מצד גרמניה הנאצית, הכריז נשיא צ'כוסלובקיה אדווארד בנש על גיוס כללי. ראש המטה הכללי לודוביק קרייצ'י קודם לתפקיד גנרליסימו והמפקד העליון של הצבא הצ'כוסלובקי. קאידוש מונה במקומו לרמטכ"ל והיה אמור להוביל את הצבא הצ'כוסלובקי במלחמה הקרבה עם גרמניה. כעבור 11 ימים, נפטר המשבר בעקבות ועידת מינכן. קרייצ'י חזר לתפקיד הרמטכ"ל.

ב-4 באוקטובר 1938, מינה אותו יאן סירובי לשר הרכבות, ושר הדואר והטלגרף בממשלתו. בתפקידו הוא נאלץ לשקם את רשת הרכבות והדואר של צ'כוסלובקיה, ששובשו קשות בעקבות הנגיסות הטריטוריאליות של גרמניה, פולין, הונגריה וסלובקיה באדמתה של צ'כוסלובקיה. הוא המשיך לכהן בתפקידיו הצבאיים במקביל, ואף השתמש בחיילים כדי לתקן את הרכבות ורשתות הטלגרף. הוא סיים את תפקידו ב-1 בדצמבר 1938.

במרץ 1939 סופחה צ'כוסלובקיה לגרמניה ללא קרב, והפכה לפרוטקטורט של בוהמיה ומורביה. בתחילה, קאידוש ניסה לשתף פעולה עם הגרמנים במטרה להקים כוח שישמור על ביטחון הפרוטקטורט. במקביל, הוא יצר קשרים עם המחתרת הצ'כית. בדצמבר 1939 הוא הפסיק את שיתוף הפעולה שלו עם הגרמנים, וחזר ללמוד פילולוגיה בפראג. הוא החל לעבוד על תרגום חדש של הברית החדשה לצ'כית, ובמקביל שמר על קשרים עם המחתרת. הוא השתתף במרד מאי 1945, שבמהלכו סילקו תושבי העיר את השלטון הגרמני. הוא התגייס לצבא הצ'כוסלובקי החדש, אולם ב-1947 עזב אותו. הוא חי את שארית חייו בפרנשטאט פוד ראדהושטם, שם עבד בארכיון מקומי. הוא נפטר ב-8 ביולי 1970.

==קישורים חיצוניים==
* [https://www.vlada.cz/cz/clenove-vlady/historie-minulych-vlad/prehled-vlad-cr/1938-1939-csr/jan-syrovy/vladimir-kajdos-44489/ ולדימיר קאידוש] באתר ממשלת צ'כיה
* [https://www.valka.cz/topic/view/10334#367404 ולדימיר קאידוש] באתר valka

קטגוריה:מפקדי צבאות סדירים בעת החדשה: אישים
קטגוריה:גנרלים צ'כוסלובקים
קטגוריה:אנשי צבא אוסטרו-הונגרים במלחמת העולם הראשונה
קטגוריה:שבויים במלחמת העולם הראשונה
קטגוריה:שרי ממשלת צ'כוסלובקיה
קטגוריה:מסדר כוכב רומניה
קטגוריה:ארכיונאים
קטגוריה:ילידי 1893
קטגוריה:נפטרים ב-1970
פרנו ריקאר

פרנו ריקאר (בצרפתית: Pernod Ricard) היא חברה צרפתית לייצור ושיווק משקאות חריפים ויין, היא החברה השנייה בגודלה בעולם בענף זה, לאחר תאגיד דיאג'יו.

החברה ידועה בעיקר בזכות משקאות האפריטיף שלה מסוג פאסטיס, Pernod Anise ו-Ricard Pastis. ובעלות על מותגים כגון: אבסולוט וודקה, ויסקי ג'יימסון ושיבס ריגל.

מניות החברה נסחרות בבורסת פריז-Euronext וכלולות במדד CAC 40.

==היסטוריה==
קבוצת "פרנו ריקאר" נוצרה בעקבות מיזוג של שתי חברות צרפתיות בדצמבר 1975. "פרנו" שהוקמה בשנת 1805 בעיר קרטיי ו"ריקאר" שהוקמה במרסיי ב-1932.

בשנת 1984 רכשה הקבוצה את מותג המשקאות הקלים "אורנג'ינה", אך מכרה אותו ב-2001 לקבוצת קדבורי-שוופס.

בשנת 1988 רכשה את קבוצת "אייריש דיסטילרס" מאירלנד, קבוצה שהוקמה בשנת 1966 מאיחוד של ארבע מזקקות הוויסקי הגדולות באירלנד, בראשן "ג'יימסון". מותג שהחל להיות משווק על ידי הקבוצה בהצלחה רבה ברחבי העולם.

בשנת 1993 הקימה הקבוצה מיזם משותף עם ממשלת קובה לייצור ושיווק מותג הרום "הוואנה קלאב" ("Havana Club").

בשנת 2001 רכשה 38% מנכסי חטיבת המשקאות של תאגיד "סיגראם" של משפחת ברונפמן, ביניהם המותג "שיבס ריגל". לאחר הרכישה הפכה לחברת המשקאות החריפים השלישית בגודלה בעולם.

בשנת 2005 רכשה תמורת 7.6 מיליארד ליש"ט (13.9 מיליארד דולר) את התאגיד הבריטי "אלייד דומק", שהחזיק בין השאר במותגים "מאליבו", "קלואה" ומותג השמפניה "Mumm". התאגיד גם החזיק בחברת הסעדה בשם "Dunkin' Brands", שהייתה בעלת הרשתות "דאנקן דונאטס" ו"בסקין-רובינס", הם נמכרו זמן קצר לאחר הרכישה.

בשנת 2008 רכשה את חברת "וין אנד ספריט" (V&S) השוודית, בעלת מותג הוודקה אבסולוט תמורת 5.6 מיליארד יורו (כ-8.9 מיליארד דולר), כולל חובות. זאת במסגרת מהלך ההפרטה של ממשלת שוודיה, לאחר שהמותג היה 90 שנה בבעלות ממשלתית.

==פעילות בישראל==
בסוף שנות ה-90 של המאה ה-20 קיבלה חברת "כרמי צבי האחים סגל" את הזיכיון לשיווק מוצרי קבוצת פרנו ריקאר בישראל. ב-2004 עברה השליטה ביקב סגל (יחד עם חברת האם יקבי ברקן) לידי חברת טמפו משקאות והיא הפכה לנציגת הקבוצה בישראל.

בשנת 2008 מינתה פרנו ריקאר את חברת "הכרם" למשווקת הרשמית של מוצריה בישראל, לאחר שקודם כבר שיווקה במשך 20 שנה את המותג וודקה אבסולוט (באותה שנה נרכש המותג על ידי פרנו ריקאר). אולם לאחר שנתיים שוב מינתה את חברת טמפו כמנהלת מערך השיווק, המכירה וההפצה של מוצריה בישראל. עם זאת באותן השנים הותר ייבוא מקביל של משקאות חריפים בישראל, כך שיבואנים אחרים גם משווקים את מוצרי הקבוצה בישראל. בשנת 2020 הסיר משרד הכלכלה חלק מההגבלות המוטלות על ייבוא מקביל של משקאות חריפים, והקל עליו אף יותר.

==קישורים חיצוניים==

* 
* 

==הערות שוליים==

קטגוריה:יצרני אלכוהול
קטגוריה:חברות צרפתיות
אליפות אירופה בכדורסל נשים 2025

אליפות אירופה בכדורסל נשים 2025, המכונה גם יורובאסקט הנשים 2025, תהיה המהדורה ה-40 של אליפות אירופה לנבחרות לאומיות בכדורסל נשים, המאורגנת על ידי פיב"א אירופה. הטורניר יתקיים בין 19 ל-29 ביוני 2025 באיטליה, גרמניה, יוון, צ'כיה.

 תנסה להגן על תוארה כאלופת אירופה, לאחר שניצחה בגמר אליפות אירופה בכדורסל נשים 2023 את .

== מארחות ==
במרץ 2023 הודיעה נשיאת פדרציית הכדורסל הרומנית, כרמן טוקלה, כי בכוונתה להגיש בקשה לארח בית בטורניר באולם חדש של 5,000 מקומות בקונסטנצה. זו הייתה יכולה להיות הפעם השלישית שרומניה תארח את אליפות אירופה לנשים, אחרי 1966 ו-2015.

ב-14 ביולי הודיעה פדרציית הכדורסל האיטלקית כי תתמודד על זכויות האירוח, על מנת שאיטליה תארח את הטורניר בפעם השמינית (אחרי 1938, 1968, 1974, 1981, 1985, 1993 ו-2007).

ב-7 בספטמבר 2023 הודיעה פיב"א כי הטורניר יתארח בצ'כיה (ברנו), גרמניה (המבורג) יוון ואיטליה. כל מדינה תארח בית, ושלב הנוקאאוט יתקיים באתונה, יוון.

== מוקדמות ==
הגרלת המוקדמות נערכה ב-19 בספטמבר 2023. משחקי המוקדמות החלו בנובמבר 2023.

=== נבחרות שהעפילו ===
{| class="wikitable sortable"
!מדינה
!דרך העפלה
!תאריך העפלה
!הופעה אחרונה
!הישג שיא
!דירוג פיב"א
|-
|
|rowspan="4"|מארחת
|rowspan="4"|
|rowspan="4"|2023
|
|15
|-
|
|
|25
|-
|
|
|18
|-
|
|
|22
|-
|}

== קישורים חיצוניים ==
* 

== הערות שוליים ==

קטגוריה:אתונה: תחרויות ספורט
קטגוריה:אליפויות אירופה בכדורסל נשים
קטגוריה:תחרויות כדורסל ב-2025
קטגוריה:תחרויות כדורסל בגרמניה
קטגוריה:תחרויות כדורסל ביוון
קטגוריה:תחרויות כדורסל באיטליה
קטגוריה:ברנו: ספורט
קטגוריה:המבורג: ספורט
קטגוריה:תחרויות ספורט בצ'כיה
קטגוריה:תחרויות ספורט באיטליה
ינאל אשמוז

ינאל אשמוז (באדיגית ובקברדינית: Ацумыжь Инал; נולד ב-31 במרץ 1995) הוא לוחם MMA צ'רקסי-ישראלי, המתחרה בקטגוריית משקל קל.

==ביוגרפיה==
אשמוז נולד בכפר הצ'רקסי כפר כמא שבגליל התחתון, למשפחה צ'רקסית-מוסלמית.

בגיל 22 החליט אשמוז להתחיל להתאמן ב-MMA. בשנת 2017 השתתף בשלושה קרבות MMA חובבניים וניצח בכולם. ב-2021 עבר לניו ג'רזי שבארצות הברית כדי להתמקצע בתחום. לאחר שאשמוז הצליח להביס את הלוחם האמריקני דניס יוז ג'וניור ב- הוא הוחתם על חוזה בארגון ה-UFC, ובכך הפך לישראלי הרביעי בהיסטוריה שילחם בארגון זה.

ב-18 בינואר 2023, ערך אשמוז את הופעת הבכורה שלו עבור הארגון ב-UFC בלונדון. בקרב הראשון אשמוז שלו ב-UFC הוא נלחם בלוחם הבריטי סאם פטרסון והוא הצליח להביס אותו דקה ו-15 שניות לאחר תחילת הקרב. זו הייתה הפעם הראשונה שלוחם ישראלי מנצח בנוקאאוט ב-UFC.

ב-22 ביולי 2023 נלחם באירוע UFC מול הלוחם הסקוטי כריס דאנקן והפסיד בהחלטת שופטים אחידה.<ref></ref>

נכון לספטמבר 2023, אשמוז מחזיק במאזן תוצאות של שבעה ניצחונות והפסד אחד.

==תוצאת קרבות MMA==
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 90%;"
|- bgcolor="#B0C4DE" align="center"
!תאריך
!יריב
!סיבוב
!זמן
!שיטה
!אירוע
!מיקום
!רקורד
!תוצאה
|-
|22 ביולי 2023
| כריס דאנקן
|3
|5:00
|החלטת שופטים פה אחד
|UFC Fight Night: Aspinall vs. Tybura
| לונדון, אנגליה, הממלכה המאוחדת
|7-1-0
|
|-
|18 במרץ 2023
| סאם פטרסון
|1
|1:15
|נוקאאוט
|UFC 286
| לונדון, אנגליה, הממלכה המאוחדת
|7-0-0
|
|-
|18 במרץ 2022
| דניס יוז ג'וניור
|3
|5:00
|החלטת שופטים פה אחד
|Professional Fighters League - PFL Challenger Series 5
| אורלנדו, פלורידה, ארצות הברית
|6-0-0
|
|-
|30 באוקטובר 2021
| ריאן ריזקו
|3
|2:57
|נוקאאוט
|CFFC 102 - Cage Fury Fighting Championships 102
| פילדלפיה, פנסילבניה, ארצות הברית
|5-0-0
|
|-
|17 ביולי 2021
| ארמנדו ג'זטיה
|2
|0:34
|נוקאאוט
|ROC 73 - Ring of Combat 73
| אטלנטיק סיטי, ניו ג'רזי, ארצות הברית
|4-0-0
|
|-
|19 באוקטובר 2017
| לואיז עבדאללה
|2
| –
|נוקאאוט
|Knock-Out MMA - KNO World Tour 2
| אשדוד, ישראל
|3-0-0
|
|-
|10 במאי 2017
| יונה קוהנה
|2
|0:59
|הכנעה טכנית (חניקה)
|Knock-Out MMA - KNO World Tour 1
| אשדוד, ישראל
|2-0-0
|
|-
|22 באפריל 2017
| אריק סיאנוב
|3
|4:20
|הכנעה טכנית (חניקה)
|DCC 9 - Desert Combat Challenge
| באר שבע, ישראל
|1-0-0
|
|}

==קישורים חיצוניים==

==הערות שוליים==

קטגוריה:אמני לחימה ישראלים
קטגוריה:צ'רקסים ישראליים
קטגוריה:כפר כמא: אישים
קטגוריה:לוחמי אליפות הלחימה האולטימטיבית
קטגוריה:ישראלים שנולדו ב-1995
רודנבריוס

רודנבריוס (שם מדעי: Roddenberryus) הוא סוג של עכביש ממשפחת Caponiidae, שהוגדר לראשונה על ידי צמד חוקרים ברזילאים בשנת 2023. נכון לשנת 2023 מונה הסוג חמישה מינים.

המין הטיפוסי לסוג הוא רודנבריוס קירק.

==שם==
שמו המדעי של הסוג, Roddenberryus, ניתן לו על שם ג'ין רודנברי, יוצר "מסע בין כוכבים", כאות הוקרה על שיצירתו הביאה ילדים רבים להחליט לעסוק במדע. נוסף על סיבה זו, ציינו החוקרים שגם צורתם של העכבישים, ובעיקר אזור הראשחזה שלהם, מזכירים בצורתם את צורתן של ספינות החלל בזיכיון "מסע בין כוכבים".

==מראה==
לעכבישים אלה, כמו סוגים נוספים במשפחה Caponiidae, רק שתי עיניים, ולא שמונה כברוב מיני העכבישאים. נוסף על כך מתאפיין הסוג בשורות שיניים, זיפים, ראשחזה בצבע כתום, בטן בהירה יותר וטפרים.

==מינים==
מלבד שני מינים קיימים ששויכו קודם לכן לסוג Caponina ופוצלו ממנו לסוג החדש, הגדירו החוקרים שלושה מינים חדשים בסוג, ונתנו להם שמות מהיקום הבדיוני של מסע בין כוכבים:
*רודנבריוס קירק (Roddenberryus kirk) (<small>Sánchez-Ruiz - Bonaldo, 2023</small>) - קוסטה ריקה - קרוי על שם הדמות הבדיונית ג'יימס טיבריוס קירק, קפטן ספינת החלל "אנטרפרייז"
*רודנבריוס מקקוי (Roddenberryus mccoy) (<small>Sánchez-Ruiz - Bonaldo, 2023</small>) - מקסיקו - קרוי על שם הדמות הבדיונית ליאונרד מק'קוי, הרופא הראשי על ספינת החלל "אנטרפרייז"
*רודנבריוס פלגרינה (Roddenberryus pelegrina) (<small>Bryant, 1940</small>) - קובה
*רודנבריוס סרגי (Roddenberryus sargi) (<small>F. O. Pickard-Cambridge, 1899</small>) - גוואטמלה, קוסטה ריקה
*רודנבריוס ספוק (Roddenberryus spock) (<small>Sánchez-Ruiz - Bonaldo, 2023</small>) - מקסיקו - קרוי על שם הדמות הבדיונית ספוק, קצין המדע, וסגנו של הקפטן, על ספינת החלל "אנטרפרייז"

== קישורים חיצוניים ==

* [https://wsc.nmbe.ch/genusdetail/6494 רודנבריוס] בקטלוג העכבישים העולמי

==הערות שוליים==

קטגוריה:בעלי חיים שתוארו ב-2023
קטגוריה:טקסונים שתוארו בידי אלכסנדר סאנצ'ז-רואיז
קטגוריה:ארנומורפיה
קטגוריה:בעלי חיים הקרויים על שם מפורסמים
קטגוריה:מסע בין כוכבים
שביל ג'ון מיור

שביל ג'ון מיור ( JMT ) ( Paiute : Nüümü Poyo, N-ue-mue Poh-yo ) הוא טרק ארוך ברכס הרי סיירה נבאדה בקליפורניה, העובר דרך הפארקים הלאומיים יוסמיטי, קניון קינגס וסקויה. הוא נקרא על שמו של הטייל וחוקר הטבע של ג'ון מיור.

השביל נקרא לכבודו של חוקר הטבע הסקוטי-אמריקאי [[ג'ון מיור]]

== מסלול ==
האיים Happy על נהר מרסד ב[[עמק יוסמיטי הוא הקצה הצפוני של שביל ג'ון מיור]]
מטיילים מתקרבים לקצה הדרומי של שביל ג'ון מיור. מרחוק ניתן לראות את רמת פסגת הר וויטני .]]
אורך ה-JMT הוא <ref name="jmtf"></ref>. קצהו הצפוני הוא בעמק יוסמיטי, <ref></ref> וקצהו הדרומי בפסגת הר ויטני. הנקודה הנמוכה ביותר על השביל היא הקצה הצפוני בעמק יוסמיטי,<ref name="7x7"></ref> בגובה 1230 מטרים<ref></ref> והנקודה הגבוהה ביותר על השביל היא הקצה הדרומי, הר וויטני, בגובה 4421 מטרים<ref name="7x7" /> רוב השביל הוא מעל 2400 מטרים.<ref name="elevation"></ref> השביל חוצה שישה מעברי הרים 3400 מטרים: מצפון לדרום, מעבר דונוהו, מעבר מיור, מעבר מאתר, מעבר פינשוט, מעבר גלן ומעבר פורסטר (3998 מטרים). מעבר פורסטר הוא גם הנקודה הגבוהה ביותר לאורך שביל הרכס הפסיפי.

גשר עץ על שביל ג'ון מיור שחוצה חלק מאגם אלף האיים . הר דייוויס נראה ברקע.

<nowiki>;</nowiki>

== תוואי השביל ==
פסגת הר וויטני היא הקצה הדרומי של שביל ג'ון מיור. תמונה זו צולמה ליד ראש השביל של פורטל ויטני .
עונת הטיולים העיקרית היא מיולי עד ספטמבר. במהלך תקופה זו, רוב השלג מהשנה הקודמת נמס, אך עדיין לא ירד שלג חדש.<ref name="STP"></ref><ref name="backpacker"></ref> בתחילת העונה מטיילים הצועדים בשביל נאלצים להתמודד לעיתים לא רק עם שלג ומדרונות קפואים ליד המעברים, אלא עם נחלים שוצפים עקב הפשרת שלגים. בהמשך העונה, לאחר סיום הפשרת השלגים, תנאי השביל משתפרים, ומזג האוויר בדרך כלל נשאר נעים עד ספטמבר. מזג האוויר בעונת הטיולים הוא בדרך כלל שמשי ויבש, אך סופות רעמים אחר הצהריים אינן נדירות. השביל משמש בעיקר תרמילאים ומטיילי יום, אך גם רצים, ורוכבים על סוסים.

נדרש אישור לטיול ב-JMT, אותו ניתן לקבל מהפארק הלאומי בו מתחיל המטייל את הטיול.

בטיולים מרובי ימים נדרשים המטיילים בדרך כלל לשאת את מזונם במכלי אחסון קשיחים, הידועים כמכלי דובים, כדי להגן על האוכל שלהם ופריטים ריחניים אחרים מפני גניבה על ידי דובים שחורים, הנפוצים באזור. <ref></ref>

==קישורים חיצוניים==

==הערות שוליים==

קטגוריה:הפארק הלאומי יוסמיטי
קטגוריה:הפארק הלאומי קינגס קניון
קטגוריה:הרי סיירה נבדה
קטגוריה:טרקים בארצות הברית
אייפון 15 פרו

אייפון 15 פרו (באנגלית: iPhone 15 Pro) ואייפון 15 פרו מקס (iPhone 15 Pro Max) הם טלפונים חכמים שעוצבו, פותחו ומשווקים על ידי אפל. הם מכשירי הדגל של הדור השבעה-עשר של אייפון, אחרי אייפון 14 פרו ואייפון 14 פרו מקס. המכשירים נחשפו לצד האייפון 15 והאייפון 15 פלוס במהלך אירוע אפל באפל פארק בקופרטינו, קליפורניה, ב-12 בספטמבר 2023.<ref></ref><ref></ref> המכשירים יהיו זמינים למכירה ב-22 בספטמבר 2023.

== מפרטים ==
=== חומרה ===
בדומה לאייפון 15 ו-15 פלוס, גם באייפון 15 פרו ופרו מקס החליפה אפל את מחבר הלייטנינג שלה ב-USB-C על מנת לעמוד בדרישות האיחוד האירופי, שחייב את השימוש במחבר זה ב-2022.
=== עיצוב ===
הכיסוי של אייפון 15 פרו ואייפון 15 פרו מקס עשוי מטיטניום, והדגמים יהיו זמינים בצבעי טיטניום טבעי, טיטניום כחול, טיטניום לבן וטיטניום שחור.<ref name="CNNInfo"></ref>
{| class="wikitable"
!צבע
!שם
|-
| class="mw-no-invert" style="background-color: #BAB4A9;" |
| טיטניום טבעי
|-
| class="mw-no-invert" style="background-color: #3D4555;" |
| טיטניום כחול
|-
| class="mw-no-invert" style="background-color: #F2F1EB;" |
| טיטניום לבן
|-
| class="mw-no-invert" style="background-color: #3F4042;" |
| טיטניום שחור
|}

==== מהירויות טעינה והעברה ====
האייפון 15 פרו והאייפון 15 פרו מקס ישתמשו ב-USB-C עם מהירויות העברה USB 3 (כ-10 Gbps),<ref></ref> שיפור לעומת האייפון 14 פרו ודגמי הבסיס של אייפון 15, להם מהירויות העברה USB 2 (כ-0.48 Mbps).<ref name="TheVergeInfo"></ref>

==== פלט וידאו ====
כל דגמי האייפון 15, ובכללם גם הפרו והפרו מקס, תומכים במצב חלופי DisplayPort על פלט וידאו USB-C עם רזולוציית HDR עד 4K.<ref name=":1"><templatestyles src="Module:Citation/CS1/styles.css"></templatestyles><cite class="citation web cs1">[https://www.apple.com/iphone-15-pro/specs/ "iPhone 15 Pro and 15 Pro Max - Technical Specifications - Apple"]. </cite></ref>

לדגמי האייפון הקודמים (מאייפון 5 עד אייפון 14 פרו) הייתה רזולוציה מקסימלית של 1600x900 (קצת פחות מ-1080p) עם מתאם ה-Lightning Digital AV עקב אילוצים טכניים של מחבר לייטנינג.<ref></ref>

==== כפתור פעולה ====
האייפון 15 פרו והאייפון 15 פרו מקס כוללים כפתור פעולה, המחליף את מתג ההשתקה. הפונקציה של כפתור הפעולה יכולה להיות מוגדרת על ידי המשתמש. כברירת מחדל, כפתור הפעולה מחליף מצב שקט. אפשרויות אחרות כוללות פתיחת מצלמה, הקלטת תזכיר קולי או החלפת מצב מיקוד.

=== תוכנה ===
האייפון 15 פרו והאייפון 15 פרו מקס הושקו עם IOS 17.<ref></ref>

== קישורים חיצוניים ==

* 
== הערות שוליים ==

קטגוריה:אייפון
קטגוריה:2023 בארצות הברית
קטגוריה:מכשירים שהושקו ב-2023
Catch & Release

"Catch & Release" הוא סינגל של הזמר-יוצר האמריקאי מאט סימונס . השיר יצא ב-19 בספטמבר 2014 בהוצאת חברת התקליטים . השיר מופיע באלבום האולפן השני שלו, Catch & Release.

נכון לספטמבר 2023, גרסה זו הושמעה למעלה מ-36 מיליון פעמים ביוטיוב,<ref></ref> ולמעלה מ-88 מיליון פעמים בספוטיפיי.<ref></ref>

גרסת רמיקס של הצמד המוזיקלי ההולנדי דיפאנד יצאה ב-2 במרץ 2015.<ref></ref><ref></ref> נכון לספטמבר 2023, גרסה זו הושמעה למעלה מ-144 מיליון פעמים ביוטיוב,<ref></ref><ref></ref> ולמעלה מ-447 מיליון פעמים בספוטיפיי.<ref></ref>

גרסת רמיקס של התקליטן הבריטי אלכס אדייר יצאה ב-22 באפריל 2016. נכון לספטמבר 2023, גרסה זו הושמעה למעלה מ-2 מיליון פעמים בספוטיפיי,<ref></ref> ולמעלה מ-150 אלף פעמים ביוטיוב.<ref></ref>

== מיקומי שיא ==
=== גרסה מקורית ===

=== גרסת רמיקס דיפאנד ===

== נתוני מכירות ==
{| class="wikitable sortable"
!אזור
!תואר
!מכירות
|-
!בלגיה (BEA)
|פלטינה
|20,000
|-
!קנדה (Music Canada)
|פלטינה
|80,000
|-
!דנמרק (IFPI Danmark)
|זהב
|45,000
|-
!צרפת (SNEP)
|יהלום
|233,333
|-
!גרמניה (BVMI)
|פלטינה
|400,000
|-
!איטליה (FIMI)
|2× פלטינה
|100,000
|-
!הולנד (NVPI)
|2× פלטינה
|60,000
|-
!פורטוגל (AFP)
|זהב
|10,000
|-
!ספרד (PROMUSICAE)
|2× פלטינה
|80,000
|-
!שווייץ (IFPI Switzerland)
|פלטינה
|30,000
|-
!הממלכה המאוחדת (BPI)
|כסף
|200,000
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:סינגלים מ-2015
קטגוריה:שירים באנגלית
קטגוריה:בלדות פופ
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הסינגלים של SNEP
דו מינור

דו מינור הוא סולם מינורי שהטוניקה שלו היא דו, והוא מורכב מהצלילים דו, רה, מי במול, פה, סול, לה במול וסי במול.<ref></ref><ref></ref> ביצירות הכתובות בדו מינור, מופיעים שלושה במולים ליד המפתח. הסולם המקביל שלו הוא מי במול מ'זור והסולם היחסי שלו הוא דו מז'ור.<ref></ref>

סולם המינור הטבעי הוא:

: <score sound="1"> {
\override Score.TimeSignature #'stencil = ##f
\relative c' {
 \clef treble \key c \minor \time 7/4
 c4^\markup "C natural minor scale" d es f g aes bes c bes aes g f es d c2
 \clef bass \key c \minor
} }

</score>

בסולם דו מינור הרמוני התו סי במול הופך לסי בקר. סולם דו מינור הרמוני:

: <score sound="1"> {
\override Score.TimeSignature #'stencil = ##f
\relative c' {
 \clef treble \key c \minor \time 7/4
 c4^\markup "C harmonic minor scale" d es f g aes b c b aes g f es d c2
} }

</score>

בסולם דו מינור מלודי מופיעים לה בקר וסי בקר במקום לה במול וסי במול בכיוון העולה. סולם דו מינור מלודי:

: <score sound="1"> {
\override Score.TimeSignature #'stencil = ##f
\relative c' {
 \clef treble \key c \minor \time 7/4
 c4^\markup "C melodic minor scale (ascending and descending)" d es f g a b c bes! aes! g f es d c2
} }

</score>

== יצירות בולטות שנכתבו בדו מינור ==

*  יוהאן סבסטיאן באך
** פסקליה ופוגה בדו מינור
** המנחה המוזיקלית
** פרטיטה מס' 2, BWV 826
* לודוויג ואן בטהובן
** סונאטה מס' 5
** סונאטה מס' 8 (הפאתטית)
** קונצרטו מס' 3
** הסימפוניה החמישית
** סונאטה מס' 32
* יוהנס ברהמס
** הסימפוניה הראשונה בדו מינור
* פרדריק שופן
** סונאטה מס' 1
** אטיוד אופוס 10 מס' 12 (המהפכה)
** אטיוטד אופוס 25 מס' 12 
** נוקטורן אופוס 48 מס' 1
** נוקטורן בדו מינור (פורסם לאחר מותו)
* גוסטב מאהלר
** הסימפוניה השנייה
* וולפגנג אמדאוס מוצרט
** קונצ'רטו מס' 24, K. 491
** סונאטה מס' 14, K. 457
** פנטזיה מס. 4 בדו מינור
* סרגיי רחמנינוב
** קונצ'רטו לפסנתר מס' 2
* קאמי סן-סאנס
** סימפוניה מס' 3 לעוגב
* דמיטרי שוסטקוביץ'
** הסימפוניה השמינית
* פרנץ שוברט
** הסימפוניה הרביעית
** אימפרומפטו מס' 1, D. 899

== ראו גם ==

* אקורד (מוזיקה)

== קישורים חיצוניים ==

== הערות שוליים ==

קטגוריה:סולמות במוזיקה
אליפות אירופה בכדורסל עד גיל 20 2016

אליפות אירופה בכדורסל עד גיל 20 לשנת 2016 נערכה בתאריכים 16–24 ביולי 2016 בפינלנד.

במשחק הגמר ניצחה מארחת הטורניר את , וזכתה באליפות אירופה בפעם השנייה בתולדותיה.

== הקבוצות המשתתפות ==
בתחרות השתתפו 16 נבחרות:

* 
* 
* 
* 
* 
* - מקום 3 אליפות אירופה עד גיל 20 דרג ב' 2016
* 
* 
* 
* 
* 
* 
* - האלופה המכהנת לשנת 2015
* - מקום 1 אליפות אירופה עד גיל 20 דרג ב' 2015
* 
* 
* - מקום 2 אליפות אירופה עד גיל 20 דרג ב' 2015

== שלב הבתים ==
בסיבוב זה חולקו הנבחרות ל-4 בתים של 4 קבוצות כל אחת, כאשר כל הקבוצות עולות לשלב שמינית הגמר, המתקיים בשיטת הצלבה - בית א' עם בית ב' ובית ג' עם בית ד' (מקום ראשון בבית א' מול מקום רביעי בבית ב', מקום ראשון בבית ג' מול מקום רביעי בבית ד', מקום שני בבית א' מול מקום שלישי בבית ב' וכן הלאה).

=== בית א' ===

=== בית ב' ===

=== בית ג' ===

=== בית ד' ===

== שלב הנוקאאוט ==

== משחקי הדירוג ==

=== מקומות 5–8 ===

=== מקומות 13–16 ===
שלוש הנבחרות שמסיימות במקומות האחרונים יורדות לדרג ב' (כלומר רק הנבחרת במקום השלושה עשר נשארת בדרג א').

== דירוג סופי ==
ארבעת המקומות הראשונים נקבעו על בסיס משחק הגמר ומשחק על המקום השלישי. שאר המיקומים נקבעו ראשית לפי משחקי הדירוג.
{| class="wikitable sortable"
!מקום
!נבחרת
!מאזן
|- bgcolor="gold"
|
|
|6–1
|- bgcolor="silver"
|
|
|4–3
|- bgcolor="cc9966"
|
|
|6–1
|-
|4
|
|4–3
|-
|5
|
|4–3
|-
|6
|
|3–4
|-
|7
|
|4–3
|-
|8
|
|3–4
|-
! colspan="3" |לא העפילו לרבע הגמר
|-
|9
|
|4–3
|-
|10
|
|4–3
|-
|11
|
|4–3
|-
|12
|
|3–4
|-
|13
|
|2–5
|- bgcolor="#ffcccc"
|14
|
|2–5
|- bgcolor="#ffcccc"
|15
|
|3–4
|- bgcolor="#ffcccc"
|16
|
|0–7
|}

==קישורים חיצוניים==
* 

קטגוריה:תחרויות כדורסל ב-2016
קטגוריה:הלסינקי: ספורט
קטגוריה:אליפות אירופה בכדורסל עד גיל 20
לה במול

לה במול (באנגלית: A-flat או A♭) הוא הצליל התשיעי (לפי שורת חצאי הטונים) לפי הסולם הכרומטי המערבי (הספירה מתחילה מ-דו).

הוא נמצא חצי טון (סקונדה קטנה) מעל סול וחצי טון (פרימה מוגדלת) מתחת לצליל לה, כלומר אנהרמוני ל-סול דיאז (אנ': G♯) על אף שבצורות כיוון מסוימות לה במול נשמע שונה מ-סול דיאז.

כאשר הוא מחושב בכוונון מושווה עם התייחסות ל-לה מעל דו אמצעי כ-440 הרץ, התדר של לה במול מעל דו אמצעי הוא בערך 415.305 הרץ.<ref></ref>

התווים A♭ ו-G♯ הם התווים היחידים שיש להם רק אנהרמוניה אחת, מכיוון שניתן להגיע אליהם רק בדרך אחת באמצעות דיאז בודד או כפול או במול יחיד או כפול, מכל אחד משבעת התווים הלבנים.

<score lang="lilypond">{ \new Staff \with{ \magnifyStaff #3/2 } << \time 2/1 \override Score.TimeSignature #'stencil = ##f { \clef bass aes1_A-flat \clef treble aes'_A-flat } >> }</score>

== הערות שוליים ==

קטגוריה:תווים
תחנת הרכבת לנינגרדסקי

תחנת הרכבת לנינגרדסקי (ברוסית: Ленинградский вокзал) היא אחת מעשרת מסופי הרכבת של מוסקבה. ממוקמת בכיכר קומסומולסקאיה.

זוהי התחנה העתיקה ביותר בעיר; בניין התחנה נבנה בשנים 1844–1851 על פי התכנון של קונסטנטין תון על ידי האדריכל רודולף ז'ליאזביץ'. הבניין הוא אובייקט של מורשת תרבותית של עמי רוסיה בעל משמעות פדרלית.

לדברי ראש עיריית מוסקבה, סרגיי סוביאנין, בשנת 2013 עמד נפח התנועה הכולל על 650 מיליון נוסעים והייתה עלייה שנתית בתנועת הנוסעים בפרברים של 10–20%. על פי נתוני 2016, התחנה שירתה מדי יום 23–25 זוגות של רכבות בינעירוניות, שהסיעו יותר מ-380 אלף איש מדי חודש.

==קישורים חיצוניים==

* 

==הערות שוליים==

קטגוריה:מוסקבה: תחנות רכבת
Nice to Meet Ya (שיר של נייל הורן)

"Nice to Meet Ya" הוא סינגל של הזמר האירי נייל הורן. השיר יצא ב-4 באוקטובר 2019 בהוצאת חברת התקליטים קפיטול רקורדס. השיר מופיע כסינגל המוביל של אלבום האולפן השני שלו, Heartbreak Weather. השיר נכתב על ידי נייל הורן, רות-אן קנינגהם, טוביאס ג'סו ג'וניור וג'וליאן בונטה, והופק על ידי ג'וליאן בונטה.

נכון לספטמבר 2023, השיר הושמע למעלה מ-230 מיליון פעמים בספוטיפיי,<ref></ref> ולמעלה מ-74 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|פלטינה
|70,000
|-
!קנדה (Music Canada)
|פלטינה
|80,000
|-
!פולין (ZPAV)
|זהב
|25,000
|-
!הממלכה המאוחדת (BPI)
|זהב
|400,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! scope="row" |עולמי
| rowspan="2" | 4 באוקטובר 2019
|הורדת מוזיקה, הזרמת מוזיקה
| rowspan="5" |מקורית
|קפיטול רקורדס
|<ref name="Billboard2"></ref>
|-
! scope="row" |אוסטרליה
| rowspan="2" |להיט רדיו עכשווי
|קפיטול רקורדס, EMI רקורדס
|<ref></ref>
|-
! scope="row" | ארצות הברית
| 8 באוקטובר 2019
|קפיטול רקורדס
|<ref></ref>
|-
! scope="row" | איטליה
| 11 באוקטובר 2019
|להיט רדיו עכשווי
|יוניברסל מיוזיק גרופ
|<ref></ref>
|-
! scope="row" | ארצות הברית
| 14 באוקטובר 2019
|מוזיקה עכשווית למבוגרים
| rowspan="3" |קפיטול רקורדס
|<ref></ref>
|-
! rowspan="2" scope="row" |עולמי
| 25 באוקטובר 2019
| rowspan="2" |הורדת מוזיקה, הזרמת מוזיקה
| גרסה מופשטת
|<ref name="Stripped"></ref>
|-
| 7 בנובמבר 2019
| rowspan="2" | רמיקס דיפלו
|<ref name="Diplo"></ref>
|-
! scope="row" | איטליה
| 15 בנובמבר 2019
|להיט רדיו עכשווי
|יוניברסל מיוזיק גרופ
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי נייל הורן
קטגוריה:שירים באנגלית
קטגוריה:שירים שנכתבו על ידי ג'וליאן בונטה
קטגוריה:בלדות פופ
קטגוריה:בלדות רוק
קטגוריה:שירי פופ רוק
קטגוריה:שירי רוק קל
קטגוריה:סינגלים בהוצאת קפיטול רקורדס
סרחיו אראגונס

סרחיו אראגונס דומנק (בספרדית: Sergio Aragonés Domenech; נולד ב-6 בספטמבר 1937) הוא קריקטוריסט ואמן קומיקס ספרדי-מקסיקני. נודע בעיקר כאחד המאיירים הבולטים ביותר והפורים ביותר ב"מד מגזין" וגם כיוצר של סדרת הקומיקס "Groo the Wanderer"<ref></ref>.

== ביוגרפיה ==
סרחיו אראגונס נולד ב-1937 בקאסטיון דה לה פלאנה שבספרד. בשל מלחמת האזרחים בספרד, משפחתו עזבה את ספרד בהיותו תינוק והם היגרו עימו תחילה לצרפת. כאשר היה בן 6, המשפחה עברה להשתקע במקסיקו.

לחשיפה המוקדמת שלו לקומיקס האמריקאי היה תפקיד משמעותי בעיצוב סגנונו האמנותי הייחודי. הוא למד בהמשך אדריכלות באוניברסיטה האוטונומית הלאומית של מקסיקו. עם זאת, אהבתו לקריקטורה ולהומור הובילה אותו בהמשך להתמקד במקום זאת באיור וקומיקס.

בשנת 1962 היגר אראגונס לארצות הברית, ושם הוא מתגורר עד היום. בשנת 1963 הצטרף לצוות המאיירים של המגזין הסאטירי "מד מגזין", והפך לאחד המאיירים הבולטים המזוהים ביותר עם המגזין. ב"מד מגזין" הוא נודע בעיקר בזכות הפינה "A Mad Look At", אותה הוא יצר במשך ארבעים שנה, וכמו כן במשך עשורים מרובים נהג לאייר איורים ממוזערים רבים בשולי דפיו של המגזין.

במהלך שנות ה-80 יצר אראגונס את סדרת הקומיקס "Groo the Wanderer" , יחד עם מארק אוונייר. הסדרה עוקבת אחר הרפתקאותיו של לוחם ברברי נודד טיפש, אשר עובד לרוב כשכיר חרב שמותיר שובל של הרס וכאוס בכל מקום אליו הוא הולך.

==גלריית תמונות==
<gallery widths="230px" heights="190px">
קובץ:Sergio Aragones at the 1982 San Diego Comic Con.jpg|סרחיו אראגונס, 1982
קובץ:Sergio Aragonés.jpg|סרחיו אראגונס, 2007
קובץ:Sergio Aragonés (41018860112).jpg|סרחיו אראגונס, 2018
</gallery>

== קישורים חיצוניים ==

* 
* [http://madcoversite.com/ugoi-sergio_aragones.html רשימה מלאה של יצירותיו של אראגונס עבור "מד מגזין"]
* [https://www.youtube.com/watch?v=yzac_3Y_Tng סטן לי מראיין את סרחיו אראגונס ביוטיוב]

==הערות שוליים==

קטגוריה:קריקטוריסטים
קטגוריה:ספרדים שנולדו ב-1937